แรงขายหุ้นบิ๊กแคป กด SET ดิ่งหนัก 16 จุด ฟากโบรกฯแนะ 6 หุ้นเด่น-Laggard น่าลงทุน
แรงขายหุ้นบิ๊กแคป กด SET ดิ่งหนัก 16 จุด ฟากโบรกฯแนะ 6 หุ้นเด่น-Laggard น่าลงทุน โดยดัชนีปิดตลาดวันนี้ที่ระดับ 1,750.62 จุด ลดลง 16.24 จุด หรือ 0.92% มูลค่าการซื้อขาย 6.76 หมื่นล้านบาท
16 พ.ค. 2561

ผู้สื่อข่าวรายงานว่า ดัชนีตลาดหุ้นไทย ปิดตลาดวันนี้ (16 พ.ค.61) ที่ระดับ 1,750.62 จุด ลดลง 16.24 จุด หรือ 0.92% มูลค่าการซื้อขาย 6.76 หมื่นล้านบาท
10 หุ้นกดดันดัชนี

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในช่วงบ่ายวันนี้ยังคงเดินหน้าปรับตัวลดลงอย่างต่อเนื่อง โดยมาจากความกังวลในเรื่อง Bond Yield สหรัฐฯอายุ 10 ปี ที่สูงขึ้น รวมถึงกระแสเงินทุนไหลออก โดยวันนี้แรงเทขายส่วนใหญ่มาจากหุ้นในกลุ่มพลังงาน, ปิโตรเคมี, การเงิน และกลุ่มค้าปลีก หลังจากในช่วงก่อนหน้านี้ปรับตัวขึ้นแรง
สำหรับกลยุทธ์การลงทุนแนะนำหุ้นที่ยัง Laggard, มีผลประกอบการดี และมีปัจจัยเด่นเฉพาะตัว อาทิ BANPU, PTT, SAPPE, LH, MONO และ GUNKUL
ส่วนแนวโน้มตลาดในช่วงนี้คาดว่าจะปรับตัวลงสะท้อนความกังวล Bond Yield สหรัฐฯอายุ 10 ปี ที่พุ่งขึ้นกดดัน FED ปรับขึ้นอัตราดอกเบี้ยมากกว่าที่ตลาดคาด พร้อมวางแนวรับดัชนีที่ 1,750, 1,720 จุด และแนวต้าน 1,766 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SAWAD มูลค่าการซื้อขาย 4,788.15 ล้านบาท ปิดที่ 34.25 บาท ลดลง 9.50 บาท
CPALL มูลค่าการซื้อขาย 3,161.74 ล้านบาท ปิดที่ 83.50 บาท ลดลง 1.75 บาท
PTT มูลค่าการซื้อขาย 3,153.23 ล้านบาท ปิดที่ 56.50 บาท ราคาไม่เปลี่ยนแปลง
BANPU มูลค่าการซื้อขาย 2,276.48 ล้านบาท ปิดที่ 21.40 บาท เพิ่มขึ้น 0.50 บาท
PTTEP มูลค่าการซื้อขาย 2,269.36 ล้านบาท ปิดที่ 138.50 บาท เพิ่มขึ้น 2.00 บาท